Riżoluzzjoni tal-Parlament Ewropew ta' l-24 ta' Mejju 2007 dwar it-tqegħid ta' l-għarfien fil-prattika: strateġija għall-innovazzjoni msejsa fuq bażi wiesgħa għall-Ewropa (2006/2274(INI))



Official Journal 102 E , 24/04/2008 P. 0455 - 0464



P6_TA(2007)0212 Strateġija għall-innovazzjoni Riżoluzzjoni tal-Parlament Ewropew ta' l- 24 ta' Mejju 2007 dwar it-tqegħid ta' l-għarfien fil-prattika: strateġija għall-innovazzjoni msejsa fuq bażi wiesgħa għall-Ewropa (2006/2274(INI)) Il-Parlament Ewropew, - wara li kkunsidra l-Komunikazzjoni tal-Kummissjoni dwar "It-tqegħid ta' l-għarfien fil-prattika: Strateġija għall-innovazzjoni msejsa fuq bażi wiesgħa għall-UE" (COM(2006)0502), - wara li kkunsidra l-Komunikazzjoni tal-Kummissjoni msejjħa "Ninvestu fir-riċerka: pjan ta' azzjoni għall-Ewropa" (COM(2003)0226), - wara li kkunsidra l-Komunikazzjoni tal-Kummissjoni dwar l-implimentazzjoni tal-Programm ta' Liżbona msejjaħ "Iktar Riċerka u Innovazzjoni — Investiment għat-Tkabbir u l-Impjiegi: approċċ komuni" (COM (2005)0488) u d-dokumenti ta' ħidma rilevanti tal-Kummissjoni li jakkumpanjawha (SEC(2005)1253 u SEC(2005)1289), - wara li kkunsidra r-rapport ta' l- 20 ta' Jannar 2006 tal-grupp ta' esperti indipendenti dwar ir-Riċerka u l-Iżvilupp (R&D) u l-innovazzjoni maħtur wara l-laqgħa għolja ta' Hampton Court tas- 27 ta' Ottubru 2005, imsejjaħ "Noħolqu Ewropa Innovattiva" (ir-rapport Aho), - wara li kkunsidra l-konklużjonijiet tal-Presidenza tal-Kunsill Ewropew ta' Liżbona tat- 23 u ta' l- 24 ta' Marzu 2000, li kellu l-mira li jagħmel l-Ewropa l-aktar ekonomija bbażata fuq l-għarfien li tkun kompetittiva u dinamika fid-dinja, u l-konklużjonijiet tal-Presidenza tal-Kunsilli Ewropew ta' Brussell tat- 22 u tat- 23 ta' Marzu 2005 u tat- 23 u ta' l- 24 ta' Marzu 2006, - wara li kkunsidra l-konklużjonijiet ta' l-2769 laqgħa tal-Kunsill għall-Kompetittività ta' l- 4 ta' Diċembru 2006, - wara li kkunsidra l-komunikazzjoni tal-Kummissjoni lill-Kunsill Ewropew tar-Rebbiegħa msejjħa "Naħdmu flimkien għat-tkabbir u għall-impjiegi — bidu ġdid għall-Istrateġija ta' Liżbona" (COM(2005)0024), - wara li kkunsidra l-komunikazzjoni tal-Kummissjoni msejjħa "Azzjonijiet Komuni għat-Tkabbir u l-Impjiegi: Il-Programm Komunitarju ta' Liżbona" (COM(2005)0330), - wara li kkunsidra il-komunikazzjoni tal-Kummissjoni msejjħa "L-implimentazzjoni tal-Programm Komunitarju ta' Liżbona: Iffinanzjar għat-Tkabbir ta' l-SME — Żieda tal-Valur Ewropew" (COM(2006)0349), - wara li kkunsidra l-programmi għar-riforma nazzjonali (NRPs) ippreżentati mill-Istati Membri, ir-rapporti ta' l-Istati Membri tal-ħarifa 2006 dwar l-implimentazzjoni ta' l-NRP tagħhom, u l-evalwazzjoni ta' l-NRPs mill-Kummissjoni fir-rapport annwali tagħha dwar il-progress (COM(2006)0816), - wara li kkunsidra r-Rakkomandazzjonijiet tal-Kunsill 2005/601/KE tat- 12 ta' Lulju 2005 dwar il-linji gwida wiesgħin għall-politiki ekonomiċi ta' l-Istati Membri u l-Komunità (2005 sa l-2008) [1] u d-Deċiżjoni tal-Kunsill 2005/600/KE tat- 12 ta' Lulju 2005 dwar Linji gwida għall-politiki dwar l-impjieg fl-Istati Membri [2], li flimkien jiffurmaw il-"linji gwida intergrati għat-tkabbir u għall-impjiegi", - wara li kkunsidra d-Deċiżjoni Nru 1982/2006/KE tal-Parlament Ewropew u tal-Kunsill tat- 18 ta' Diċembru 2006 dwar is-Seba' Programm ta' Qafas tal-Komunità Ewropea għall-attivitajiet ta' riċerka, ta' żvilupp teknoloġiku u ta' dimostrazzjoni (2007-2013) [3] (FP7), - wara li kkunsidra d-Deċiżjoni Nru 1639/2006/KE tal-Parlament Ewropew u tal-Kunsill ta' l- 24 ta' Ottubru 2006 li tistabbilixxi Programm ta' Qafas għall-Kompetittività u l-Innovazzjoni (2007 sa 2013) [4] (CIP), - wara li kkunsidra l-proposta għal Regolament tal-Parlament Ewropew u tal-Kunsill li jwaqqaf l-Istitut Ewropew għat-Teknoloġija (COM(2006)0604), - wara li kkunsidra l-proposta għal Regolament tal-Kunsill dwar il-Brevetti Komunitarji (COM(2000) 0412), u t-test tiegħu rivedut mill-Presidenza, - wara li kkunsidra l-qafas Komunitarju għall-għajnuna statali għar-riċerka u l-iżvilupp u l-innovazzjoni [5], u l-Komunikazzjoni tal-Kummissjoni msejjħa "Lejn użu aktar effettiv ta' inċentivi ta' taxxa favur l-R&D" (COM(2006)0728), - wara li-kkunsidra d-dokument ta' ħidma ta' l-istaff tal-Kummissjoni msejjaħ "Rapport dwar il-Kompetittività Ewropea 2006" (SEC(2006)1467) u l-Komunikazzjoni tal-Kummissjoni msejjħa "Riformi ekonomiċi u kompetittività: il-messaġġi prinċipali mir-Rapport dwar il-Kompetittività Ewropea 2006" (COM (2006)0697), - wara li kkunsidra l-iskorbord ta' l-innovazzjoni Ewropea 2006, li turi biċ-ċar li l-Istati Uniti ta' l-Amerika u l-Ġappun għadhom 'l quddiem aktar mill-UE, f'dan il-qasam, - wara li kkunsidra l-Prospetti ta' l-OECD fir-rigward tax-Xjenza, t-Teknoloġija u l-Industrija 2006, - wara li kkunsidra r-riżoluzzjoni tiegħu tal- 5 ta' Lulju 2006 dwar l-implimentazzjoni tal-Programm ta' Liżbona tal-Komunità: iktar riċerka u innovazzjoni — investiment għat-tkabbir u l-impjiegi: approċċ komuni [6], - wara li kkunsidra r-riżoluzzjoni tiegħu tat- 12 ta' Ottubru 2006 dwar il-politika dwar il-brevetti tal-futur fl-Ewropa [7], - wara li kkunsidra r-riżoluzzjoni tiegħu tal- 15 ta' Marzu 2006 dwar il-kontribuzzjoni għall-Kunsill Ewropew tar-Rebbiegħa 2006 rigward l-Istrateġija ta' Liżbona [8], - wara li kkunsidra r-rapport mill-grupp ta' esperti ta' Lulju 2004 imsejjaħ "Intejbu l-istituzzjonijiet għattrasferiment tat-teknoloġija mix-xjenza għall-intrapriżi", - wara li kkunsidra l-opinjoni fuq inizjattiva proprja tal-Kumitat Ekonomiku u Soċjali Ewropew msejjħa "Investiment fl-għarfien u fl-innovazzjoni" (CESE 40/2007, INT/325), - wara li kkunsidra l-inizzjattiva i2010, u partikolarment il-komunikazzjoni tal-Kummissjoni msejjħa "i2010 pjan ta' azzjoni għall-e-government: inħaffu l-e-government fl-Ewropa għall-benefiċċju ta' kulħadd" (COM(2006)0173), - wara li kkunsidra d-dokument ta' ħidma tal-Kummissjoni dwar l-innovazzjoni fis-servizzi ta' Novembru 2006, - wara li kkunsidra r-riżoluzzjoni tiegħu ta' l- 10 ta' Mejju 2007 dwar il-kontribuzzjonijiet tal-politika reġjonali futura għall-kapaċità għall-innovazzjoni ta' l-Unjoni Ewropea" [9], - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Industrija, ir-Riċerka u l-Enerġija u l-opinjonijiet tal-Kumitat għall-Affarijiet Ekonomiċi u Monetarji u tal-Kumitat għas-Suq Intern u l-Ħarsien tal-Konsumatur, tal- Kumitat għall-Iżvilupp Reġjonali u tal-Kumitat għall-Affarijiet Legali (A6-0159/2007), A. wara li kkunsidra l-istat tal-progress ta' l-Istrateġija ta' Liżbona u b'konsegwenza l-importanza, fid-dawl tal-kompetizzjoni globali, ta' strateġija għall-innovazzjoni aktar estensiva, B. billi d-diversità permezz ta' l-innovazzjoni hija waħda mill-toroq disponibbli għall-UE biex taffaċċja lisfidi tal-globalizzazzjoni, C. billi kemm it-trasferiment ta' riżultati akkademiċi, partikularment għal intrapriżi żgħar u ta' daqs medju (SMEs), u d-disponibilità tar-riżultati tar-riċerka, speċjalment dawk rigward innovazzjonijiet b'dimensjoni soċjali, għandu jiżdied u billi l-konċentrazzjoni ġeografika tal-pjattaformi ta' l-innovazzjoni għandha tiġi indirizzata sabiex isir użu mill-kapaċitajiet u mid-diversità li jeżistu f'reġjuni differenti ta' l-UE, D. billi ma jsirx użu biżżejjed mir-riservi kbar ta' għarfien xjentifiku speċjalizzat fiċ-ċentri ta' riċerka fl-UE, E. billi l-ambjent fil-qasam ta' l-appoġġ ta' l-innovazzjoni mhux kompetittiv u huwa nieqes minn kundizzjonijiet trasparenti u ġusti għall-partijiet kollha li qed iwettqu attivitajiet innovattivi, inklużi l-kumpaniji innovattivi żgħar u ċ-ċentri ta' innovazzjoni teknoloġika, F. billi l-approċċ konvenzjonali biex tiġi xprunata l-innovazzjoni, li jgħaqqad flimkien "l-imbuttatura teknoloġika" u "l-ġibda tad-domanda", fih innifsu mhux biżżejjed u jitlob li jkun hemm promozzjoni simultanja ta' kundizzjonijiet favorevoli tas-suq sabiex jinħoloq ambjent regolatorju li jwassal għallinnovazzjoni, G. billi suq intern li jaħdem tajjeb, appoġġjat mid-Direttiva 2006/123/KE tal-Parlament Ewropew u tal- Kunsill tat- 12 ta' Diċembru 2006 dwar servizzi fis-suq intern [10], joħloq ambjent favorevoli għall-innovazzjoni permezz ta' iktar kompetizzjoni f'zona ekonomika ikbar u aktar stabbli, u b'hekk jiġbed investiment ikbar u jinkuraġġixxi l-mobilità tal-ħaddiema, H. billi l-ostakli li jkomplu jxekklu l-mobilità tal-prodotti, tas-servizzi u tal-ħaddiema qed jippersistu fis-suq uniku, u qed iċaħħdu lin-negozji Ewropej mill-iskala meħtieġa sabiex jikkapitalizzaw mill-investimenti fir-riċerka u fl-innovazzjoni, I. billi l-objettiv prinċipali ta' l-innovazzjoni huwa li jagħti spinta lill-kompetittività ta' l-UE u jagħti liċċittadini tagħha kwalità aħjar ta' ħajja, J. billi l-prinċipju ta' eċċellenza, li huwa xieraq prinċipalment għall-appoġġ tar-riċerka xjentifika ta' prijorità għolja, ixekkel il-kompetizzjoni b'saħħitha fil-qasam ta' l-appoġġ ta' l-innovazzjoni u jeskludi lillpartijiet iż-żgħar involuti (kumpaniji innovattivi, ċentri teknoloġiċi u innovattivi, ċentri ta' riċerka) milli jkollhom aċċess għal programmi ta' appoġġ, K. billi l-innovazzjoni tagħmel ukoll il-manteniment tas-setturi tradizzjonali possibbli, L. wara li kkunsidra l-irwol ta' l-innovazzjoni fit-tfassil ta' mudelli soċjali fl-Istati Membri, M. billi l-innovazzjoni tista' tikkontribwixxi għall-integrazzjoni tal-gruppi soċjali bħal dawk b'diżabilità, N. billi l-oġġetti, s-servizzi u l-proċessi joffru potenzjal ta' innovazzjoni li fl-UE mhux jiġi sfruttat kompletament, O. wara li kkunsidra l-importanza ta' l-appoġġ istituzzjonali għall-proċess ta' innovazzjoni u għall-mmaniġġjar ta' għarfien tad-drittijiet ta' l-awtur, P. wara li kkunsidra l-iffinanzjar tal-politika ta' innovazzjoni u l-importanza dejjem tiżdied ta' l-irwol ta' lakkwist pubbliku u tas-sħubijiet bejn is-settur pubbliku u dak privat. Q. billi l-edukazzjoni, inkluż it-tagħlim interdixxiplinarju li jkopri oqsma li jikkoinċidu ma' suġġetti tradizzjonali hija kundizzjoni bil-quddiem għall-innovazzjoni u l-innovazzjoni għandha tkun parti integrali mill-programmi ta' edukazzjoni fil-livelli kollha ta' tagħlim, R. billi t-tagħlim tul il-ħajja kollha jista' jikkontribwixxi għall-iżvilupp ta' l-għarfien dwar l-innovazzjoni u l-promozzjoni tas-soċjetà ta' l-informazzjoni tgħin biex tingħeleb il-marġinalizzazzjoni fuq is-suq taxxogħol, S. billi l-ħolqien ta' standards Ewropej ta' kwalità u regoli dwar il-fażi bikrija ta' żvilupp ta' ġenerazzjoni ġdida ta' prodotti u servizzi jista' jkun ta' ispirazzjoni għall-innovazzjoni, T. billi l-FP7 għandu jiffaċilita t-twaqqif ta' zona Ewropea ta' riċerka aktar b'saħħitha u aktar estensiva, iffukata fuq xogħlijiet speċifiċi, U. billi d-definizzjoni ta' innovazzjoni fil-Manwal ta' Oslo ta' l-OECD ingħatat interpretazzjoni wiesgħa u billi dik id-definizzjoni qed issir l-istandard fl-istituzzjonijiet tal-Komunità, 1. Jilqa' b'sodisfazzjon il-proposta tal-Kummissjoni maħsuba sabiex tniedi inizjattiva ġdida favur is-swieq pilota, bil-għan li tiffaċilita l-introduzzjoni fis-suq ta' prodotti u servizzi ġodda u innovattivi f'oqsma fejn l- UE tista' tkun minn ta' quddiem nett fuq livell dinji; huwa ta' l-opinjoni li l-inizzjattiva l-ġdida favur is-swieq pilota, li għandha tikkonċentra partikolarment fuq il-ħolqien u l-ikkumerċjalizzar ta' prodotti u servizzi ġodda u innovattivi, għandha titnieda partikolarment f'oqsma fejn hemm potenzjal ta' domanda kbira, filwaqt li jiġi żgurat li r-reġjuni l-anqas żviluppati ma' jitħallewx l-art; 2. Jiġbed l-attenzjoni għall-importanza li waqt it-tfassil ta' politiki li jappoġġaw l-innovazzjoni, ikun hemm iffukar fuq l-innovazzjoni fis-sens wiesa' sabiex jinkludi kemm is-settur tas-servizzi, inkluż it-turiżmu, kif ukoll l-innovazzjoni mhux teknoloġika, fi kliem ieħor l-innovazzjoni fil-qasam tal-marketing u ta' l-organizzazzjoni; japprova bis-sħiħ il-konklużjonijiet tal-Kunsill dwar il-Kompetittività tal- 4 ta' Diċembru 2006 li tistieden lill-Kummissjoni sabiex tħejji linji gwidi politiċi rigward l-innovazzjoni relatata mas-servizzi u ma' linnovazzjoni mhux teknoloġika u li tistieden lill-Kummissjoni sabiex tinvolvi f'dawn id-deliberazzjonijiet, b'mod partikulari, organizzazzjonijiet li jirrappreżentaw intrapriżi żgħar u n-negozji mid-dar; 3. Jinnota li, għalkemm l-SMEs, ragruppamenti u koperazzjoni bejn organizzazzjonijiet, intrapriżi, universitajiet u ċentri ta' riċerka għandhom rwol partikulari fil-ħolqien u fl-implimentazzjoni ta' soluzzjonijiet innovattivi, inkluż fis-setturi ta' teknoloġija baxxa jew medja, l-appoġġ pubbliku sistematiku b'kundizzjonijiet trasparenti huwa nieqes; madankollu, jilqa' b'sodisfazzjon il-qafas il-ġdid għall-Għajnuna Statali għall-R&D u l-innovazzjoni li jipprovdi lista ta' miżuri speċifiċi li jappoġġjaw l-attivitajiet ta' innovazzjoni ta' l-SME's; 4. Iħeġġeġ lill-Istati Membri sabiex jagħtu l-ħajja mill-ġdid lin-negożji Ewropej u lill-potenzjal tagħhom ta' innovazzjoni billi tinqata' l-burokrazija, u b'hekk tittejjeb il-kwalità tar-regolamentazzjoni filwaqt li jitnaqqas il-piż amministrattiv; jemmen bis-sħiħ li regolamentazzjoni aħjar, b'mod partikulari t-tħaffif tal-piżijiet regolatorji li m'humiex meħtieġa fuq l-SMEs, tinkuraġġixxi kundizzjonijiet favorevoli tas-suq u tgħin biex jitpoġġew prodotti u servizzi innovattivi fi swieq ewlenin, u li regolamentazzjoni aħjar tkabbar ukoll il-fiduċja u lkunfidenza tal-konsumaturi u tinkuraġġixxi inizjattivi bħall-programm Eurostars propost; 5. Jilqa' b'sodisfazzjon it-tnedija ta' strateġija aktar wiesgħa ta' innovazzjoni għal intrapriżi żgħar u mikro, li l-potenzjal innovattiv tagħhom, partikularment f'dak li jirrigwarda t-teknoloġija baxxa u medja u l-innovazzjoni mhux teknoloġika, s'issa ma ġiex rikonoxxut u sfruttat biżżejjed; madankollu jesprimi dispjaċir li l- Komunikazzjoni tal-Kummissjoni hawn fuq imsemmija dwar it-tqegħid ta' l-għarfien fil-prattika tonqos milli tipproponi miżuri ta' operat rigward dawn l-intrapriżi; għalhekk jistieden lill-Kummissjoni u lill-Kunsill sabiex jintegraw il-karatteristiċi u l-bżonnijiet speċjali tagħhom fl-għaxar prijoritajiet ta' l-istrateġija aktar wiesgħa ta' innovazzjoni u jħeġġeġ lill-Kummissjoni sabiex, b'mod konġunt ma' l-organizzazzjonijiet rappreżentati tagħhom, jippreżentaw lill-Kunsill u lill-Parlament programm speċifiku għall-iżvilupp ta' l-innovazzjoni fis-sens wiesgħa tat-terminu f'intrapriżi bħal dawn, irrilevanti mill-qasam ta' attività tagħhom; 6. Jenfasizza l-importanza tax-xjenza, t-teknoloġija u l-innovazzjoni fl-edukazzjoni u l-kultura; jenfasizza l-ħtieġa li jiġu introdotti programmi, attivitajiet u inizzjattivi edukattivi maħsuba sabiex jintroduċu ż-żgħażagħ għax-xjenza u l-innovazzjoni; huwa tal-fehma li l-kwalità u l-kwantità ta' korsijiet ta' tagħlim tul il-ħajja għandu jitjieb u jiżdied u l-użu tat-teknoloġiji ta' l-informatika u tal-kommunikazzjoni (ICTs) għandu jiġi inkoraġġut sabiex tinħoloq soċjetà bbażata fuq l-għarfien li tkun għall-benefiċċju ta' l-innovazzjoni Ewropea; 7. Jirrakkomanda li l-Kummissjoni u l-Istati Membri jevalwaw il-ħolqien ta' sistema Ewropea vera ta' edukazzjoni ulterjuri, li għandha tgħin fil-bini ta' suq Ewropew tax-xogħol aktar b'saħħtu; 8. Iqis li jenħtieġu miżuri fuq il-livelli ta' UE, reġjonali u lokali sabiex jiżdied in-numru ta' gradwati fixxjenza, l-inġinerija u t-teknoloġija, partikolarment gradwati nisa, anke fir-riċerka primarja u partikolarment billi jintuża l-Programm Speċifiku "Nies" li jimplimenta l-FP7, permezz ta' għotjiet ta' appoġġ, għotjiet u inċentivi oħrajn, u billi n-nisa jitħeġġu sabiex iwaqqfu intrapriżi innovattivi, partikolarment permezz ta' proġetti ta' tutela u forom oħrajn ta' appoġġ; 9. Jipproponi l-installazzjoni ta' infrastruttura teknoloġika u xjentifika meħtieġa għall-ħolqien ta' soluzzjonijiet innovattivi fl-istabbilimenti ta' l-edukazzjoni terzjarja, sabiex iċ-ċentri ta' riċerka jiġu pprovduti bi prospetti ta' żvilupp; ifakkar l-importanza ta' ffinanzjar għal infrastruttura fiżika u teknoloġika ta' kwalità għolja sabiex jiġi attratt l-investiment u tiġi ffaċilitata l-mobilità tax-xogħol; 10. Jenfasizza li l-proċessi ta' innovazzjoni jeħtieġu organizzazzjoni territorjali xierqa, bil-ħolqien ta' mudelli ġodda għal relazzjonijiet bejn l-intrapriżi, iċ-ċentri ta' riċerika, l-universitajiet (bħar-ragruppamenti, id-distretti u l-pjattaformi) u jirrimarka l-effett pożittiv li l-innovazzjoni jista' jkollha fuq il-proċessi organizzattivi; jistieden lill-Istati Membri sabiex jużaw il-Fondi Strutturali għall-bini ta' infrastruttura ġdida u t-tisħiħ ta' teknika eżistenti għall-iżvilupp ta' l-innovazzjoni fil-forma ta' ċentri ta' innovazzjoni, inkubaturi tekniċi u ċentri ta' żvilupp u riċerka fir-reġjuni mogħnija b'potenzjal innovattiv u ta' għarfien; huwa ta' l-opinjoni li kundizzjoni bil-quddiem għall-bini ta' kapaċità b'mod innovattiv fl-UE huwa aċċess b'xejn u rħis, li jservi sabiex jiffaċilita l-intrapriżi bbażati fuq l-għarfien; jilqa' b'sodisfazzjon l-isforzi li jsiru biex jiġi promoss ittrasferiment ta' għarfien bejn l-universitajiet u organizzazzjonijiet pubbliċi ta' riċerka oħrajn u l-industrija; 11. Jistieden lill-Istati Membri sabiex jikkunsidraw u jimplimentaw inċentivi fiskali li tinkoraġġixxi lillintrapriżi biex jinvestu f'aktar riċerka, żvilupp u innovazzjoni, inkluża, jekk ikun meħtieġ, reviżjoni strutturali tal-mekkaniżmi u l-inċentivi eżistenti; 12. Jistieden lill-Istati Membri sabiex jaħdmu flimkien u malajr sabiex ilestu s-suq intern u jfittxu ftehim politiku dwar miżuri leġiżlattivi u mhux leġiżlattivi fl-oqsma fejn għad hemm barrieri persistenti li jxekklu lmoviment ħieles ta' l-oġġetti, is-servizzi, il-kapital u x-xogħol u li jċaħħdu n-negozju mill-kapitalizzazzjoni ta' l-investimenti tagħhom fl-innovazzjoni; 13. Iqis li huwa neċessarju li jitnaqqas ix-xkiel għall-moviment ħieles tal-fatturi ta' produzzjoni u prodotti fi ħdan is-suq intern, minħabba li dan jista' jgħin biex jiġi żgurat aċċess aktar faċli għal kapital ta' riskju, filwaqt li tiġi żgurata l-mobilità tar-riċerkaturi u ta' prodotti u servizzi innovattivi teknoloġikament u t-tixrid aħjar ta' l-għarfien, li kollha kemm huma jikkontribwixxu għall-iżvilupp ta' zona ġenwina ta' innovazzjoni Ewropea; huwa tal-fehma li għandu jkun hemm kunsiderazzjoni usa' ta' soluzzjonijiet innovattivi utli li jkunu speċifiċi għall-industrija tas-servizzi, u jemmen li t-tneħħija kontinwa ta' xkiel għall-moviment ħieles ta' prodotti, servizzi u kapital, il-libertà ta ' l-istabbiliment u l-moviment ħieles ta' persuni, inklużi l-ħaddiema, jistimula l-innovazzjoni. 14. Jinnota l-effetti pożittivi ta' l-eżistenza ta' pjattaformi teknoloġiċi Ewropej (ETPs) u l-involviment tar- Raggruppamenti EUREKA f'tali pjattaformi u jistieden lill-Istati Membri sabiex jappoġġjaw dawn il-pjattaformi u jinkoraġixxu l-ħolqien ta' netwerks oħra ta' l-ETP; jikkunsidra wkoll bħala pożittiva t-tħejjija ta' inizjattivi teknoloġiċi konġunti Ewropej f'oqsma prinċipali għall-innovazzjoni Ewropea bħall-programm Eurostars propost, sabiex jieħdu l-forma ta' sħubija pubblika-privata; 15. Jistieden lill-Istati Membri sabiex jidentifikaw fuq skala ta' importanza l-oqsma li jikkunsidraw li huma l-aktar innovattivi, kemm għar-riċerka applikata u kemm għat-teknoloġija u għall-attivitajiet mhux teknoloġiċi bħat-teorija ta' l-immaniġġjar jew l-organizzazzjoni burokratika u sabiex jiġu appoġġjati, flimkien mal-prijoritajiet tagħhom stess, il-pirjoritajiet stipulati mill-ETPs fil-qasam ta' l-innovazzjoni; 16. Jistieden lill-Kummissjoni biex tippromwovi skambji ta' l-aħjar prattiki u biex tippromwovi l-identifikazzjoni u l-iskambji tat-tagħlimiet miksuba minn esperjenzi ta' prattiki ħżiena, b'mod speċjali sabiex tippromwovi r-regolamentazzjoni aħjar ta' inizjattivi teknoloġiċi konġunti bbażati fuq sħubija bejn il-gvern u lprivat, li jistimulaw l-iżvilupp ta' l-innovazzjoni anki f'reġjuni anqas żviluppati ta' l-UE; 17. Jiġbed l-attenzjoni tal-Kummissjoni u ta' l-Istati Membri lejn il-fatt li li kieku kellu jinħoloq Istitut Ewropew għat-Teknoloġija (EIT), dan għandu jkollu l-ambizzjoni li jinvesti fir-relazzjoni bejn l-istituzzjonijiet ta' l-għarfien u n-negozji, u għalhekk għandu jiffoka prinċipalment fuq l-innovazzjoni u, flimkien ma' l-irwol ta' koordinazzjoni fi ħdan it-trijangolu ta' l-għarfien, għandu jgħin biex jagħti spinta lill-kompetizzjoni floqsma ta' l-innovazzjoni, u b'hekk ikun f'pożizzjoni li jagħti kontribut sinifikanti sabiex il-potenzjal Ewropew għall-innovazzjoni jissarraf fil-prattika; 18. Jinnota t-twaqqif ta' Kunsill Ewropew għar-Riċerka u jitlob li l-innovazzjoni u l-kamp ta' applikazzjoni għal implimentazzjoni prattika ta' proġetti magħżula jkunu kriterji importanti meta jintgħażlu s-suġġetti ta' riċerka; 19. Jenfasizza li jqis il-mira ta' 3% tal-GDP għall-infiq fuq ir-riċerka u l-iżvilupp (R&D) imsemmi fl- Istrateġija ta' Liżbona bħala l-minimu; 20. Jifhem li l-inċertezzi inerenti fl-R&D inaqqsu r-rieda tas-swieq finanzjarji li jinvestu fil-proġetti R&D; jilqa' l-proposta mill-Kummissjoni għal Faċilità Finanzjarja għall-Kondiviżjoni tar-Riskju bl-għan ta' investiment fi proġetti R&D ta' riskju għoli permezz ta' self u garanziji; 21. Jinnota s-CIP, li jaħseb għal strumenti finanzjarji xierqa, u l-Komunikazzjoni tal-Kummissjoni hawn fuq imsemmija għall-iffinanzjar tat-tkabbir ta' l-SMEs, li tistipola miżuri speċifiċi għaż-żieda fl-investiment ta' kapital ta' riskju; 22. Jenfasizza li l-aċċess għar-riżorsi għall-SMEs, il-mikrointrapriżi u l-intraprendituri huwa kruċjali għażżieda fl-R&D, għall-iżvilupp ta' teknoloġiji ġodda u sabiex soluzzjonijiet innovattivi jaslu fis-suq; f'dan irrigward jisħaq dwar il-bżonn kemm għal iffinanzjar bikri kif ukoll iffinanzjar kontinwu għal tul ta' żmien suffiċjenti; madankollu, jenfasizza li s-sistema attwali ta' kapital ta' riskju ma tilħaqx il-bżonnijiet ta' ffinanzjar tal-grupp ta' mira, partikularment f'dak li jirrigwarda l-innovazzjoni mhux teknoloġika; għalhekk, jistieden lill-Istati Membri sabiex jużaw fondi pubbliċi, inklużi l-Fondi Strutturali, sabiex jibdew jistabilixxu fondi ta' kapitali ta' riskju fil-forma ta' sħubija pubblika-privata fir-reġjuni u l-oqsma li għandhom l-aktar potenzjal innovattiv u bażi tajba ta' għarfien; iħeġġeġ, barra minn hekk, lill-Kummissjoni, lill-Bank Ewropew għall- Investiment (EIB) u lill-Fond Ewropew għall-Investiment (EIF) sabiex jiddeterminaw modi xierqa ta' ffinanzjar billi l-kapital ta' riskju jiġi adattat jew, jekk ikun meħtieġ, jitfasslu strumenti innovattivi għall-iffinanzjar; 23. Jistieden lill-Istati Membri u lill-komunitajiet reġjonali u lokali sabiex jadottaw soluzzjonijiet innovattivi u li jirrispettaw l-ambjent fi ħdan is-CIP u jiġbed ukoll l-attenzjoni għall-għażla li tintuża għajnuna finanzjarja għal SMEs, bħal fil-Programm Jeremie; jinkoraġġixxi lill-Kummissjoni, lill-Istati Membri u lillawtoritajiet reġjonali sabiex jagħmlu użu minn għejun li jiġġeddu għall-appoġġ finanzjarju għal riċerka orjentata lejn l-innovazzjoni bħas-sistema ta' "vawċer ta' innovazzjoni"; iħeġġeġ lill-partijiet involuti rilevanti fil-livell reġjonali sabiex jinkludu miżuri sperimentali u għalhekk riskjużi fl-iffinanzjar mill-Fondi Strutturali; 24. Jistieden lill-partijiet rilevanti interessati fuq il-livelli reġjonali u lokali sabiex joħolqu kundizzjonijiet favorevoli u sabiex jagħmlu l-promozzjoni ta' l-innovazzjoni bħala parti ewlenija tal-programmi operazzjonali u sabiex jiddedikaw proporzjon sinifikanti ta' l-iffinanzjar mill-Frondi Strutturali għall-investiment flgħarfien, l-innovazzjoni u aktar taħriġ, li fost benefiċċji oħra ser joħloq ix-xogħol, isaħħaħ l-impjegabilità u jikkumbatti il-"brain-drain" u t-tendenzi ta' depopolazzjoni; jistieden ukoll lill-Istati Membri sabiex jappoġġjaw dan l-investiment pubbliku f'istituzzjonijiet ta' edukazzjoni għolja li jimmira lejn it-talenti individwali; 25. Jistieden lill-Kummissjoni sabiex tevalwa r-riżultati miksuba permezz ta' evalwazzjoni tal-kwalità, ilkwantità u l-aspetti finanzjarji ta' proġetti u azzjonijiet b'mod li jwassal għal titjib, fuq perjodu ta' żmien, fleffiċjenza ta' azzjonijiet futuri; 26. Jistenna li kompetizzjoni ikbar iġġenerata mis-suq intern tinkuraġġixxi lill-kumpaniji biex iżidu liffinanzjar għar-riċerka u l-innovazzjoni; jistieden lill-kumpaniji biex jerġgħu jinvestu parti mill-profitti tagħhom lura fir-riċerka u fl-iżvilupp teknoloġiku; 27. Huwa ta' l-opinjoni li l-innovazzjoni ekoloġika għandha rwol importanti fit-titjib ta' l-effiċjenza ta' lenerġija, fl-iżvilupp ta' l-għejun ta' enerġija li jkunu nodfa u sikuri (inklużi sorsi ta' enerġija li tiġġedded u enerġija fossili nadifa) kif ukoll fit-tisħiħ tal-kompetittività Ewropea; għalhekk, huwa ta' l-opinjoni li l-innovazzjoni ekoloġika għandha tirċievi attenzjoni akbar fl-aġendi Ewropej u nazzjonali għall-innovazzjoni u li l- UE għandha tapplika l-approċċ ta' "top runner"; 28. Jinnota li ċ-ċentri urbani, jista' jkollhom rwol importanti fit-tfassil ta' strateġija ta' innovazzjoni għarreġjun kollu u li forsi jistgħu jieħdu l-inizjattiva dwar xi proġetti promettenti, eżempju l-użu tal-potenzjal tat-termo-modernizzar u l-kombinazzjoni ta' sħana u enerġija, jew it-teħid ta' inizjattivi oħra bħall-iżvilupp ta' kumplessi ("parks") ta' xjenza u teknoloġija; 29. Jiġbed l-attenzjoni għad-diffikultajiet li reġjuni anqas żviluppati jħabbtu wiċċhom magħhom fil-kisba ta' kapital ta' investiment privat, u jitlob lill-Istati Membri kif ukoll lill-partijiet involuti fil-livelli lokali u reġjonali sabiex jagħmlu użu akbar mill-faċilitajiet ta' self ta' l-EIB u sabiex jippromwovu u jsaħħu s-sħubijiet pubbliċi-privati fil-qasam ta' attivitajiet ta' innovazzjoni, b'attenzjoni speċjali għall-aħjar prattiċi u l-aħjar valur għall-flus pubbliċi; 30. Jenfasizza l-ħtieġa li jissaħħaħ l-irwol ta' l-intrapriżi sabiex tinżamm il-forza wara t-tmexxija ta' linnovazzjoni, aktar milli sempliċement jissaħħu l-proċessi u l-mekkaniżmi innovattivi; 31. Jinnota l-inizzjattiva INNOVA Ewropa, li adottat approċċ aktar dinamiku lejn il-ħolqien u l-appoġġ ta' intrapriżi innovattivi fis-settur tas-servizzi; 32. Jistieden lill-Kummissjoni sabiex tinkoraġġixxi l-użu ta' netwerks riformati tal-Euro Info Centres u Ċentri ta' Trażmissjoni ta' l-Innovazzjoni għall-provvista ta' servizzi kumplessi fil-livell reġjonali għall-partijiet interessati kollha involuti fil-proċess ta' innovazzjoni, speċjalment l-innovaturi individwali u l-kumpaniji innovattivi ż-żgħar; jinkoraġixxi lill-organizzazzjonijiet settorjali u intermedjarji — bħal kmamar tal-kummerċ u ċentri oħra ta' informazzjoni oħra sabiex b'koperazzjoni ma' l-"Euro Info Centres" u ċ-Ċentri għat-Trażmissjoni ta' l-Innovazzjoni isiru ċentri ta' informazzjoni "one-stop"; barra minn dan, jistieden lill-Kummissjoni sabiex tappoġġja l-irwol li organizzazzjonijiet intermedjarji li jirrappreżentaw l-SMEs għandhom bħala żviluppaturi u konsulenti ta' l-innovazzjoni, billi jiġġeneraw appoġġ għal dawn il-mekkaniżmi ta' konsultazzjoni; 33. Jistieden lill-Istati Membri sabiex ikomplu l-isforzi tagħhom biex inaqqsu d-differenzi reġjonali li jfixklu l-ħolqien ta' zona Ewropea xjentifika u teknoloġika; 34. Jikkunsidra li l-akkwist pubbliku għandu rwol strateġiku fil-promozzjoni ta' prodotti u servizzi innovattivi, sakemm dan ikun immirat lejn il-ħolqien ta' prodotti aktar effiċjenti u effikaċi u l-forniment ta' servizzi organizzati razzjonalment li joffru valur aħjar għall-flus; jistieden lill-Istati Membri u lill-awtoritajiet reġjonali u lokali sabiex iqisu l-innovazzjoni ġenwina meta jagħżlu l-aħjar tfigħ ta' offerti; 35. Jilqa' b'sodisfazzjon l-intenzjoni tal-Kummissjoni li tippubblika linji gwida biex isir l-aktar użu effettiv possibbli mill-qafas leġiżlattiv ikkonsolidat għall-akkwist pubbliku, wieħed li mhux biss jippromwovi l-kompetizzjoni iżda li jagħmel ir-regoli aktar flessibbli, u b'hekk jinkuraġġixxi l-użu ta' soluzzjonijiet innovattivi u tal-kreattività; 36. Jistieden lill-Kunsill u lill-Kummissjoni sabiex itejbu l-istandards legali konnessi ma' l-aspetti ekonomiċi tar-riċerka u l-innovazzjoni sabiex jipprovdu protezzjoni aħjar fil-firxa ta' proċessi, tekniki jew skoperti f'kuntest ta' trasparenza internazzjonali; 37. Jinnota li l-innovazzjoni fis-servizzi għandha rwol ewlieni fl-ekonomija u li l-protezzjoni tal-propjetà intellettwali relatata ma' servizzi fl-Ewropa hija spiss limitata għal sigrieti kummerċjali; huwa ta' l-opinjoni li n-negozji ż-żgħar isibuha diffiċli u għalja li jinnegozjaw u jinfurzaw il-ftehim ta' kunfidenzjalità u li dan jista' jxekkel l-intrapriżi ta' koperazzjoni u l-ħolqien ta' finanzi; 38. Jisħaq li l-isforzi għandhom ikunu ffukati fuq l-iffaċilitar tat-trasferiment tar-riżultati tar-riċerka għal ġo prodotti li jistgħu jiġu kumerċjalizzati, partikularment fir-rigward ta' l-SMEs (filwaqt li tingħata attenzjoni li ma tinħonoqx ir-riċerka fundamentali), u jemmen li hemm bżonn ta' metodu aktar olistiku ta' kif isiru laffarijiet li jibbilanċja l-koperazzjoni mill-qrib bejn l-oqsma tar-riċerka u tan-negozju flimkien ma' l-interessi tal-konsumaturi, tas-soċjetà ċivili u ta' l-ambjent, u li jinkludi l-partijiet interessati kollha lokali (pubbliċi u privati); jilqa' b'sodisfazzjon il-fatt li l-Kummissjoni qed tippjana biex tadotta Komunikazzjoni biex tippromwovi t-trasferiment ta' l-għarfien bejn l-universitajiet u organizzazzjonijiet pubbliċi ta' riċerka oħrajn u lindustrija; 39. Jiddikjara li l-protezzjoni tad-drittijiet ta' l-awtur u sistema Ewropea ta' brevetti hija kruċjali fil-bini ta' ekonomija u soċjetà innovattiva bbażati fuq l-għarfien; jistieden lill-Kummissjoni u lill-EIF sabiex jeżaminaw il-possibilitajiet għall-provvediment ta' negozji żgħar b'appoġġ finanzjarju xieraq għall-applikazzjoni tal-brevetti tagħhom; 40. Jistieden lill-Kummissjoni sabiex b'koperazzjoni ma' l-Istati Membri, tħejji miżuri li huma alternattivi u kumplimentari għal miżuri ta' protezzjoni legali tad-drittijiet tal-brevetti li jiddefendu l-inventuri u mudelli emerġenti ta' ħolqien għal kontra t-theddid u l-abbuż tal-liġi; 41. Jilqa' l-inizjattivi riċenti meħuda mill-Kummissjoni rigward l-aċċess liberu li jfittex li jippromwovi ddiffużjoni ta' l-għarfien xjentifku; 42. Jistieden lill-Kummissjoni u lill-Istati Membri sabiex jiżguraw li r-regoli komuni dwar l-ibbrevettar huma xierqa għall-kundizzjonijiet prinċipali f'kull qasam partikulari; 43. Jistieden lill-Kummissjoni u lil-Istati Membri sabiex jipproponu, fil-kuntest ta' l-ibbrevettar il-ġdid Komunitarju, proċedura għall-eliminazzjoni ta' bervetti trivjali u brevetti "reqdin"; 44. Jistieden lill-Kummissjoni, b'koperazzjoni ma' l-organizzazzjoniet Ewropej għall-istandarizzazzjoni, sabiex iħaffu l-pass ta' l-istandardazzjoni Ewropea u jagħmlu użu effiċjenti ta' l-istandards li jeżistu diġà; 45. Jinsab konvint li t-twaqqif aktar mgħaġġel ta' standards Ewropej interoperabbli se jgħin biex jappoġġja l-iżvilupp ta' swieq ewlenin b'mod partikulari fl-oqsma tas-servizzi u tat-teknoloġija avvanzata u se jikkontribwixxi sabiex dawn jiġu applikati fuq livell dinji, u b'hekk in-negozji Ewropej ikollhom vantaġġ fuq il-partijiet l-oħra involuti fis-suq dinji; 46. Jistieden lill-Istati Membri sabiex jinkoraġġixxu t-tiftix ta' kunsens dwar standards Ewropej, għaliex deċiżjoni mgħaġġla f'dan il-qasam hija vitali għall-iffunzjonar tajjeb tas-suq intern ta' l-UE, għall-kummerċ transkonfinali u konsegwentement għar-redditu fuq l-investiment ta' kumpaniji fir-riċerka u fl-innovazzjoni; 47. Jistieden lill-Kummissjoni biex tinkoraġġixxi mhux biss l-adozzjoni iżda wkoll l-applikazzjoni ta' standards Ewropej, b'mod partikulari billi tikkomunikahom lill-SMEs b'mod sempliċi; iqis li manwali u proċeduri spjegattivi għandhom ikunu disponibbli fil-lingwi uffiċjali kollha ta' l-UE; 48. Jilqa' b'sodisfazzjon il-koperazzjoni ta' l-UE ma' korpi regolatorji madwar id-dinja u jistenna t-tnedija mgħaġġla u effiċjenti ta' innovazzjonijiet tekniċi permezz ta' l-istandardizzazzjoni; 49. Huwa ta' l-opinjoni li l-frammentazzjoni ta' l-istandards fuq skala globali hija xi ħaġa mhux mixtieqa; jirrakkomanda li l-Kummissjoni, l-Istati Membri u l-varji entitajiet Ewropej u internazzjonali li jistabbilixxu listandards jikkunsidraw, kull meta possibbli, approċċ ta' "internazzjonali jiġi l-ewwel" meta jistabbilixxu standards ġodda; 50. Ifakkar li d-definizzjoni ta' standards miftuħa adottata mill-Kummissjoni skond liema (i) l-istandard jiġi adottat u jinżammu minn organizzazzjoni li ma taħdimx għall-profitt, u li l-iżvilupp kontiwu isir fuq ilbażi ta' proċedura ta' teħid ta' deċiżjonijiet li tkun miftuħa u disponibbli għall-partijiet kollha interssati; (ii) listandard ikun ġie ppubblikat u d-dokument ta' l-ispeċifikazzjonijiet ta' l-istandard ikun disponibbli jew b'xejn jew bi ħlas nominali; (iii) il-propjetà intelletwali — i.e. il-brevetti possibilment preżenti — ta' standard (jew partijiet minnu) tkun irrevokabilment disponibbli b'mod ħieles minn ħlas għad-dritt ta' l-awtur (royalty free) 51. Jaqbel mal-Kummissjoni li "politika ta' raggruppamenti" hija parti importanti mill-politiki ta' innovazzjoni ta' l-Istati Membri u jistieden lill-partijiet involuti, partikolarment fil-livelli reġjonali u lokali, sabiex jippromwovu r-raggruppamenti, kif ikoll iċ-ċentri għall-innovazzjoni u t-teknoloġija, f'ċentri urbani u f'zoni rurali, b'mod li jkun jista' jintlaħaq bilanċ bejn ir-reġjuni differenti; jinkoraġġixxi lill-Istati Membri sabiex jippromwovu, f'pajjiżhom, il-ħolqien ta' "reġjuni ta' għarfien" u "raggruppamenti" u koperazzjoni madwar l-UE kollha u koperazzjoni transkonfinali, kif ukoll li jippromwovu l-koperazzjoni ma' l-esperti minn pajjiżi terzi; jisħaq f'dan il-kuntest l-importanza ta' ħolqien ta' strutturi ta' tmexxija sabiex tiġi mtejba l-koperazzjoni bejn il-partijiet differenti involuti f'raggruppament u jitlob biex ir-raggruppamenti jiġu direzzjonati wkoll lejn attivitajiet transkonfinali, billi jibnu b'mod speċjali fuq l-esperjenza ta' Ewroreġjuni, li għandhom strutturi u netwerks soċjali transkonfinali stabbiliti, f'dan il-kuntest ir-Raggruppamenti u n-netwerks tematiċi EUREKA jistgħu jiġu kkonsultati u involuti; 52. Jinnota l-inizjattiva tal-Kumitat tar-Reġjuni bl-iskop li jistabbilixxi netwerk tar-reġjuni fi ħdan il-pjattaforma interattiva tal-komunitajiet lokali li jimmiraw li jikkomparaw u li jpartu l-esperjenzi akkwistati filqafas ta' l-implimentazzjoni ta' l-Istrateġija ta' Liżbona; 53. Jistieden lill-Kummissjoni sabiex tikontrolla l-proċess ta' innovazzjoni fir-reġjuni u tiżviluppa indikaturi komuni ta' innovazzjoni madwar l-UE li juru aħjar il-ħeġġa ta' l-Istati Membri u tar-reġjuni sabiex jinnovaw; 54. Iħeġġeġ lill-Istati Membri sabiex b'mod attiv jgħollu l-profil tal-karriera xjentifika, jippromwovu linċentivi eżistenti u premji bħad-Descartes, Aristotli u l-premji ta' xjenzati żgħażagħ u joffru kundizzjonijiet attraenti biex jiġbdu lejn l-Ewropa x-xjenzati l-aktar intelliġenti u innovattivi; 55. Iħeġġeġ lill-Kummissjoni, lill-Istati Membri u lill-awtoritajiet reġjonali sabiex jintroduċu u jippromwovu premijiet nazzjonali u Ewropej għall-innovazzjoni; 56. Iqis li, sabiex tiġi żgurata aċċettazzjoni pubblika wiesgħa ta' prodotti u servizzi li huma l-frott ta' riċerka, hemm bżonn ta' strumenti xierqa għall-ħarsien tal-konsumatur biex jitjiebu l-livelli ta' fiduċja u ta' sikurezza; 57. Jenfasizza li l-innovazzjoni hija mezz ta' kif wieħed itejjeb il-kwalità tal-ħajja taċ-ċittadini ta' l-UE u mhux għan fiha nnifisha; għalhekk huwa tal-fehma li, filwaqt li l-kompetizzjoni u l-liberalizzazzjoni ta' prodotti u servizzi jikkontribwixxu biex jinkiseb objettiv partikulari f'termini ta' innovazzjoni, dawn għandhom ikunu akkumpanjati b'dispożizzjonijiet ta' monitoraġġ u ħarsien tal-konsumatur, fejn dan ikun ġustifikat minħabba l-interess pubbliku; 58. Iqis li l-attivitajiet ta' innovazzjoni għandhom jiġu appoġġjati aħjar permezz ta' kampanji ta' informazzjoni u jenfasizza l-bżonn li jkun hemm skambju ta' informazzjoni miksub minn proġetti li jkunu tlestew; fl-istess waqt jirrakomanda li jittieħdu tagħlimiet miksuba minn proċeduri li ma jkunux korretti fi proġetti li ma jirnexxux u li jingħataw twissijiet sabiex ma jiġux ripetuti żbalji simili f'reġjuni oħrajn ta' l-UE; 59. Jitlob lill-Kummissjoni, lill-Istati Membri, lill-awtoritajiet reġjonali u lokali biex jiżguraw aċċess universali għal ħidma bbażata fuq l-ICT u tal-komunikazzjoni, sabiex ikunu ffaċilitati l-"e-learning" u l-"e-working" b'mod ġenerali; 60. Jagħti istruzzjonijiet lill-President tiegħu biex iressaq din ir-riżoluzzjoni tal-Parlament lill-Kunsill u lill-Kummissjoni u lill-parlamenti u l-gvernijiet ta' l-Istati Membri. [1] ĠU L 205, 6.8.2005, p. 28. [2] ĠU L 205, 6.8.2005, p. 21. [3] ĠU L 412, 30.12.2006, p. 1. [4] ĠU L 310, 9.11.2006, p. 15. [5] ĠU C 323, 30.12.2006, p. 1. [6] Testi Adottati, P6_TA(2006)0301. [7] Testi Adottati, P6_TA(2006)0416. [8] ĠU C 291 E, 30.11.2006, p. 321. [9] Testi Adottati, P6_TA(2007)0184. [10] ĠU L 376, 27.12.2006, p. 36. --------------------------------------------------